Z Á P I S N I C A
zo zasadnutia Obecného zastupiteľstva v Rakoviciach  
konaného dňa  4. septembra 2014 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
		        Anna Magalová
                                Miroslav Masár
		        Ing. Július Šmýkal	
	
Ostatní prítomní:     Jarmila Chnápková – zapisovateľka
		         Ing. Lucia Duračková - kontrolórka		
		         Mária Dekanová	                    

Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Návrh dodatku k VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice 
4.	Návrh VZN č. 13/2014 o určení vyhradených plôch na verejných priestranstvách na vylepovanie volebných plagátov  
5.	Rôzne 
6.	Záver

R o k o v a n i e :

Bod 1. Otvorenie zasadnutia a určenie overovateľov zápisnice.

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci obecného zastupiteľstva, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Annu Magalovú a Miroslava Masára. O programe zasadnutia dal starosta hlasovať.

Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  63/2014
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach. 

Bod 2. Kontrola uznesení.

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  64/2014
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Návrh dodatku k VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice 

Materiály k tomuto bodu rokovania obdržali poslanci spolu s pozvánkou. Riaditeľstvo ZŠ s MŠ v Rakoviciach požiadalo dňa 31.7.2014 obec o zvýšenie príspevku na čiastočnú úhradu nákladov v školách a školských zariadeniach, konkrétne príspevok na činnosť školského klubu zvýšiť z doterajších 2,00 eur na 4,00 eurá mesačne. Svoju žiadosť odôvodňujú tým, že predpokladajú otvoriť v školskom roku 2014 / 2015 dve oddelenia ŠKD a tým vzniknú zvýšené náklady na činnosť ŠKD. Dňa 15.8.2014 bol na úradnej tabuli a na internetovej stránke obce zverejnený návrh dodatku č. 1 k VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice, ktorý navrhuje túto úpravu – zmenu § 4 ods. 1, ostatné ustanovenia zostávajú v platnosti. Keďže o tomto dodatku sa rokuje až v septembri, navrhujeme účinnosť dodatku od 01.10.2014. Žiadne pripomienky k návrhu dodatku VZN neboli predložené. Poslanci nemali taktiež námietky voči tomuto dodatku a poslankyňa Mgr. Dalošová navrhla dodatok v tomto znení schváliť. Starosta dal o návrhu hlasovať. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  65/2014
Obecné zastupiteľstvo v Rakoviciach
s c h v a ľ u j e
dodatok č. 1 k VZN č. 8/2013 o určení výšky príspevku na čiastočnú úhradu nákladov v školách a školských zariadeniach, ktorých zriaďovateľom je obec Rakovice. 

Bod 4.  Návrh VZN č. 13/2014 o určení vyhradených plôch na verejných priestranstvách na vylepovanie volebných plagátov  

Blížia sa komunálne voľby, ktoré sú vyhlásené na 15.11.2014, preto je potrebné schváliť VZN o určení vyhradených plôch na verejných priestranstvách na vylepovanie volebných plagátov. Návrh VZN bol zverejnený dňa 15.8.2014 na internetovej stránke a na úradnej tabuli obce. V návrhu dodatku sa uvádza, že takýmto miestom je presklená vitrína pred budovou Obecného úradu v Rakoviciach. Pripomienky k návrhu tohto VZN neboli predložené. Poslanec Miroslav Masár navrhol, aby sa toto VZN schválilo v uvedenom znení. Starosta obce dal hlasovať o návrhu VZN.

Hlasovanie:
Počet poslancov:          			5 
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :            5
	        proti:            0	           
        zdržal sa:      0

U z n e s e n i e   č.  66/2014
Obecné zastupiteľstvo v Rakoviciach
a) r u š í 
VZN č. 13 o určení vyhradených plôch na verejných priestranstvách schválené dňa 26.3.2010, číslo uznesenia 13/2010.
b) s c h v a ľ u j e 
VZN č.  13/2014 o určení vyhradených plôch na verejných priestranstvách na vylepovanie volebných plagátov počas volebnej kampane.

Bod 5.  Rôzne

5.1.
V ďalšom bode rokovania starosta obce oboznámil prítomných poslancov s tým, že na rokovaní Rady školy pri ZŠ s MŠ Rakovice sa rokovalo o otázke nepostačujúcich priestorov či už v škole ale najmä v školskej stravovni. Táto situácia nastala z toho dôvodu, že sa nám každoročne navyšujú počty žiakov v základne škole, materskej škole a tým aj v školskej stravovni. Rada školy odporučila prešetriť možnosť rozšírenia materskej školy o jedáleň. Starosta obce osloví projektanta ohľadom najlepšieho riešenia tejto situácie. Rada školy sa ďalej na svojom zasadnutí zaoberala centrom voľného času pri ZŠ s MŠ Rakovice. Problémom je prekračovanie zákonom stanovených nadčasových hodín vedúcej CVČ. CVČ v našej škole pracuje na vysokej úrovni, majú veľa aktivít, avšak je potrebné prehodnotiť a prepracovať organizačnú štruktúru CVČ, čo bolo radou školy odporučené riaditeľovi ZŠ a vedúcej CVČ. CVČ dostáva od nás finančné prostriedky na každého žiaka, ktorý navštevuje krúžky, vo výške 7,50 eura na 1 žiaka a 1 kalendárny mesiac. Na žiakov, ktorí navštevujú CVČ z inej obce, žiada obec Rakovice, zriaďovateľ ZŠ s MŠ Rakovice, finančný príspevok takisto vo výške 7,50 eur na dieťa a mesiac. Na základe podpísanej vzájomnej dohody o spolupráci nám obce zasielajú finančné prostriedky na záujmové vzdelávanie žiakov navštevujúcich CVČ. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e    č. 67/2014 
Obecné zastupiteľstvo v Rakoviciach
b e r i e  n a  v e d o m i e
informácie starostu obce ohľadom riešenia nedostatočných priestorov v školskej stravovni a organizačnej štruktúry CVČ pri ZŠ s MŠ Rakovice.
 
5.2.
Starosta obce predložil poslancom žiadosť Obce Veselé, ktorá žiada pre stolnotenisový oddiel prenájom priestorov starej kolkárne na športové účely. Na prenájom k športovému vyžitiu poskytujeme telocvičňu základnej školy, kde je stanovený poplatok za prenájom vo výške 7,00 eur na 1 hodinu. Stará kolkáreň momentálne nie je využívaná na pôvodný účel – hranie a tréning kolkov, preto poslankyňa Magalová navrhla, že by sme mohli túto budovu takisto poskytnúť na účel športovej činnosti, pre ktorú sú tieto priestory vhodné, za cenu prenájmu 7,00 eur za 1 hodinu. Starosta dal o návrhu poskytnúť starú kolkáreň k prenájmu za cenu 7,00 eur na hodinu. 
 
Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  68/2014
Obecné zastupiteľstvo v Rakoviciach
s c h v a ľ u j e
prenájom starej kolkárne s. č. 121 za cenu 7,00 eur na 1 hodinu.

5.3.
Starosta obce oboznámil poslancov s tým, že 31.12.2014 končí 6 ročné funkčné obdobie hlavnej kontrolórky obce. Podľa zákona o obecnom zriadení je potrebné vyhlásiť nové výberové konanie na uvedené miesto a stanoviť termín výberového konania. Hlavného kontrolóra volí a odvoláva obecné zastupiteľstvo. Výberové konanie bude vyhlásené podľa zákona a termín konania voľby bol navrhnutý na 6.11.2014. Poslanci nemali pripomienky a deň konania voľby bude 6.11.2014. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  69/2014
Obecné zastupiteľstvo v Rakoviciach
s c h v a ľ u j e
vyhlásenie výberového konania na voľbu hlavného kontrolóra a voľbu hlavného kontrolóra stanovuje dňa 6.11.2014.
 
5.4.
Starosta obce oboznámil poslancov, že občan vlastniaci nehnuteľnosť v našej obci sa pýta, či nie je možné aspoň interne nejako schváliť označenie ulíc. Poslanci sa nebránia označovaniu ulíc, nejaké interné označenie však nie je možné. Označovanie ulíc určuje zákon. 

5.5.
Starosta obce oboznámil poslancov, že je dohodnuté usporadúvať stretnutie motorkárov vždy v prvú októbrovú sobotu, tento rok to vychádza na 4.10. 

5.6.
Starosta povedal poslancom, že by bolo vhodné, aby sme už uvažovali nad posedením s dôchodcami, nakoľko 15.11.2014 sú voľby. Posedenie každoročne usporadúvame v termíne okolo 25.11. – okolo Kataríny, tento rok by to vyšlo na 22.11., avšak speváčky speváckej skupiny Rakovičanka sú pozvané na Katarínske hody do Boroviec, ďalší termín je 29.11.2014. Tiež je potrebné si na tento termín objednať prenájom jedálne v strednej odbornej škole. Poslanec Ing. Šmýkal navrhol, aby sme toto posedenie usporiadali tak ako po minulé roky s podávaním občerstvenia a obedom v jedálni SOŠ v Rakoviciach. Kultúrny program by mohla zabezpečiť ZŠ s MŠ Rakovice a spevácka skupina Rakovičanka. Pri tejto príležitosti zostaňme pri tom, že budeme dôchodcom dávať peňažnú poukážku na nákup tovaru v hodnote 7,00 eur. V minulom roku sme mali pripomienky od našich občanov, ktorí boli na posedení prvýkrát, že sme ich pozvali na posedenie s dôchodcami a oni ako 60-roční sa ešte „dôchodcovia“ necítia. Tento rok by sme mali uvažovať ako posedenie nazveme. Nazvime ho napríklad Posedenie občanov obce Rakovice nad 60 rokov veku, keď je už zaužívané, že sa pozývajú občania nad 60 rokov veku. Ostatní poslanci nemali pripomienky a starosta dal o tomto návrhu Ing. Šmýkala hlasovať. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  70/2014
Obecné zastupiteľstvo v Rakoviciach
s c h v a ľ u j e
a)	uskutočniť „Posedenie s občanmi obce Rakovice nad 60 rokov veku“ dňa  29.11.2014 o 14,00 hodine v jedálni Strednej odbornej školy v Rakoviciach so zabezpečením obeda a občerstvenia pre zúčastnených
b)	zabezpečiť kultúrny program, ktorý predvedú deti základnej a materskej školy, spevácka skupina Rakovičanka pri MO Rakovice JD Slovenska,
c)	zabezpečiť pre pozvaných občanov obce Rakovice nad 60 rokov veku poukážku na nákup tovaru v predajni potravín v Rakoviciach v hodnote 7,00 eur.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:     Anna Magalová                          ............................................

                                           Miroslav Masár                          ............................................

Zápisnicu zapísala:            Jarmila Chnápková                     ...........................................

                                                  Dušan   D a l o š
                                                  starosta obce